钦定古今图书集成/明伦汇编/氏族典/第026卷 > 《王应麟姓氏急就篇》 > 洪逵
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪逵

按《道州志》：“逵字时渐，别号澹斋。少孤有大志，负性倜
傥颖敏。年十五游郡庠，雅志理学。嘉靖癸卯，袭授祖
职指挥，历升清镇守备，中都副留守，郧行都司掌印，
镇筸右参将。奉敕剿贼黄中、阿项等，兵不血刃，师获
万全，两承钦赏。历官一十五年，报陪点总戎者三次，
竟以直道自处，不循时局。告归田里，有《自适编》《南岳
纪游》”，藏于家。